තරිඳු චතුරංග ලියනගේ (09) පාසල් දරුවා ඉකුත් 25 වෙනිදා හවස ගෙවත්තක තිබූ අලූතින් කපා සකස් කල වතුර පිරි තිබූ වැසිකිළි වලකට වැටීමෙන් මිය ගොස් තිබුණි.ඔහු ඇත්කඳුර සීවලී මහා විද්‍යාලයේ 4 වන ශ්‍රේණියේ දක්‍ෂ ලෙස අධ්‍යාපනය ලබමින් සිටි කෙළිලොල් දඟකාර දරුවෙකු බව ගුරුමව්පියෝ කියති.ඇත්කඳුර නාඹරඅත්ත දරුවා පදිංචිව සිටි නිවසේ දේහය තැන්පත් කර තිබූ අතර ඔහුගේ පන්තියේ දරු දැරියන් ඊයේ උදේ සිය පාසල් මිතුරාට අවසන් ගෞරව දැක්වීමට එම නිවසට ගිය අවස්ථාවේ මියගිය තරිඳු චතුරංගගේ කුඩා මිතුරු මිතුරියන්ද ඉකි ගසමින් හඩන්නට වූයේ දරුවාගේ මවගේ අදොනාවත් සමගය.දරුවාගේ මිත්තණිය වන ඒ.එන්.කුසුමාවතී මහත්මිය විලාප දෙමින් දරුවාගේ අතීත හුරතල් කතා සිහිපත් කරමින් වැලහින්නියක් සේ කඳුළු සළමින් පැවසුවේ අනේ මේ දරුවා හරිම අහිංසකයි.ඉස්කොලේ ඇරිලා ගෙදර ආවම මාත් එක්කමයි ඉන්නේ.එයාට හුරතල් වහු පැටියෙක් ඉන්නවා.